Nanabozo

Nanabozo, ankaŭ konata kiel Nanabozho, Winabozho aŭ Nanabush, estas trompa diaĵo kutime aspektante kiel  kuniklo, en la mitologio de aniŝinaboj, ĉefe ĉe oĝibvoj, la plej multnombraj indianoj en Nordameriko.

Naskiĝinta de homa patrino, Viniva, kaj de spirito, E-bangiŝimog, Nanabozo estas diaĵo plejofte aperante kun la aspekto de kuniklo. Tial ĝi ankaŭ estas kromnomita Miĉabu ("granda kuniklo" aŭ "granda leporo") aŭ Ĉi-vaboz ("kuniklego"). Ĝin sendis surteren la Granda Spirito, Giĉe Manitu, por eduki oĝibvojn kaj ĝia unua misio estis nomi ĉiujn plantojn kaj bestojn. Nanabozo estas ankaŭ vidita kiel la fondinto de la religio midevivin. Dio de akvo, algonkenoj vidas ĝin ankaŭ kiel la kreinton de la tero. Laŭ la tradicioj de Haudenosaunee la duon-legenda heroo Hajavato estus enkorpiĝo de Nanabozo.

 Mito 
La abato Alexandre Chambre priskribas jene la mitan kreon de la mondo fare de Nanabozo en sia verko pri la moroj de albenakoj, publikigita en 1904: 

Nanabozo estas enkorpiĝo de la vivo kaj havas la povon aperigi ĝin en aliaj estaĵoj. Ĝia sekso ne estas difinita kaj ĝi aperas jen kun vira aspekto, jen kun ina aspekto. Ĝi ankaŭ povas aperi kun aspekto de aliaj bestoj kiel korvo aŭ kojoto. Same kiel aliaj mitaj roluloj el la kategorio Trickster, ĝi ofte havas reputacion pri grandega apetito por manĝo kaj seksumado. Pro tio ĝi estas ambigua: ĝi fojfoje estas potenca kaj bonfarema, kaj fojfoje ĝi estas freneza kaj obscena trompulo.

 En Literaturo 

Nanabozo, ankaŭ nomita la petolemulo, aperas kiel rolulo en pluraj literaturaj verkoj el la fino de la 20a jarcento.
 Ĝi estas la ĉefa rolulo en la novelo The One About Coyote Going West (Pri kojoto irante okcidenten) de Thomas King kaj aperas kun aspekto de kojoto en la samaŭtora romano Green Grass Running Water (Verda herbo, flusanta akvo).
 En la teatraĵo The Rez Sisters (La fratinoj Rez) de Tomson Highway, ĝi prenas la aspektojn de arĝentmevo, de amerika kaprimulgo kaj de Bingo-majstro. En la antaŭparolo la aŭtoro priskribas ĝin kiel « Rolulo tiel grava kaj esenca en la loka kulturo kiel Kristo en la kristana mitologio ».
 Ĝi aperas la svisa bildstrio Yakari kiel pli aŭ malpli granda kuniklo.
 Ĝi estas ofte aludita en la franc-belga bildstrio Oumpah-Pah de René Goscinny kaj Albert Uderzo.

 Referencoj 

 Eksteraj ligiloj 
 La legendo de 'Nanabozo' (aŭda dosiero) 
 Nanabozho (artikolo pri ĝi en www.godchecker.com) 
 Algonkinaj dioj 
 Artikolo el kanada enciklopedio
 Blogo kun mito pri Nanabozo
 retejo arigante mitojn pri Nanabozo

Kategorio:Kreintaj dioj
Kategorio:Fikciaj leporoj kaj kunikloj
Kategorio:Indiana kulturo
Kategorio:Indianaj dioj
Kategorio:Mitologio de Ameriko
Kategorio:Religio en Ameriko